Newsbook .td_uid_2_60ce056057e3b_rand.td-a-rec-img{text-align:left}.td_uid_2_60ce056057e3b_rand.td-a-rec-img img{margin:0 auto 0 0} Raġel instab ħati li sentejn ilu refa' idu fuq martu u bintu. Huwa pprova jwaħħal fil-kelb li weġġagħhom ħafif. Ir-raġel ta' 61 sena mill-Ħamrun kellu xi jgħid ma' martu u bintu fil-31 ta' Diċembru ta' sentejn ilu, ġod-dar tagħhom stess. Meta seħħ il-każ, il-koppja kienet għaddejja minn proċeduri ta' separazzjoni. Malli r-raġel irritorna mix-xogħol, huwa beda jargumenta ma' bintu u ommha. Weġġa' lil bintu, u ta d-daqqiet lill-kelb ukoll. Meta l-mara marret biex tiġbed il-kelb sabiex tipproteġih, ir-raġel sawwat lilha wkoll. Hu ċaħad li refa' idu fuqhom, u qal li l-grif u t-tbenġil għamilhomlhom il-kelb. Il-Maġistrat Nadine Lia qalet li l-akkużat qed jipprova jitfa' r-responsabbiltà tiegħu fuq kelb. Innutat li l-akkużat qatt ma wera dispjaċir għal dak li għamel. Għaldaqstant, hija ordnat li r-raġel jingħata trattament għal perjodu ta' sena għar-rabja li għandu. Għandu jinżamm taħt probation għal sena oħra b'penali ta' €1,000. Ilbieraħ Sospiża s-sentenza finali ta' pazjent bi trapjant tal-kliewi .td_uid_3_60ce05605812e_rand.td-a-rec-img{text-align:left}.td_uid_3_60ce05605812e_rand.td-a-rec-img img{margin:0 auto 0 0}